Document ID: 31995R1266

NEUVOSTON ASETUS (EY) N:o 1266/95,
annettu 29 päivänä toukokuuta 1995,
painaviksi ruhoiksi lihotettavien karitsojen määritelmästä annetun asetuksen (ETY) N:o 3901/89 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä järjestelystä 25 päivänä syyskuuta 1989 neuvoston antaman asetuksen (ETY) N:o 3013/89 (1) ja erityisesti sen 4 artiklan 2 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 3901/89 (2) on vahvistettu määritelmä painaviksi ruhoiksi lihotettaville karitsoille, jotka on tuotettu maitoa tuottavilla emälampailla; mainitussa asetuksessa, jossa säädetään, millä edellytyksillä mainittua määritelmää voidaan soveltaa, säädetään myös tietyistä poikkeuksista vieroittamisen osalta karitsojen lukumääräisesti rajoitettuun liharotuun kuuluvien ja maantieteellisesti hyvin rajoitetuilla alueilla kasvatettavien karitsojen kohdalla; saadun kokemuksen mukaan se, että näitä karitsoja koskevat myös muut mainitussa asetuksessa säädetyt edellytykset, on johtanut tarkoitukseensa eli karitsojen riittävän painon teurastushetkellä takaamiseen nähden suhteettoman tarkastusmenettelyn käyttöönottoon; tämän vuoksi olisi säädettävä, että tällä hetkellä karitsojen vieroittamiseen rajoitetut poikkeukset laajennetaan koskemaan muita vielä määriteltäviä olosuhteita,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3901/89 1 artiklan 1 kohdan toinen alakohta seuraavasti:
"Poikkeamat ensimmäiseen alakohtaan ovat kuitenkin mahdollisia karitsojen lukumääräisesti rajoitettuun liharotuun kuuluvien ja maantieteellisesti hyvin rajoitetuilla alueilla kasvatettavien karitsojen kohdalla."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodelle 1995 ja myöhemmille markkinointivuosille maksettaviin palkkioihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1995.

Labels: 17
6